البارت السادس
#الخذلان…
#بقلمي_شمس
بقينا نسولف تباوعت صار المغرب استأذنت منه ..
وگمت اسوي العشا ..
خلصت بسرعه ورحت اركض ع الجهاز عبالي داز مسج
بس تفشلت ☹️
صار عندي واهس ..
او يمكن طريقه كلامه عجبتني ..
استمرينا كل يوم ع هذي الحاله .. والاكثر بالليل ..
كل شي يصير وياه يحجيه الي ..
حتى بالمحلات ..
بس اني كنت مااحجي خصوصياتي ولا هو يسأل ..
وبيوم رحت للجامعه ..
اتفاجأت بوجود وسام .. من شافني ابتسم واتقرب البنات هيج يباعن 😲 وهو حلو ع امه طالع لان اهل بابا زرگان ههههه حتى اني حنطاويه بس عيوني كبار وعسلي ماخذه من ماما شويه ..
بس طبعا وسام احلى .. ولابس قميص اصفر وبنطرون وستره جوزي طالع يخبل ..
فديته الاخويه راح يكتلنه بعيونهن ..
ابتهال سلمت عليه وتحاول تجذب انتباهه بس هو مامهتم
شلونج ميوره .
هلو وسام شعجب اليوم هنا
اجيت اشوفج اني استقريت ببغداد بالكاظميه اذا تحتاجين شي اتصال واحد اني يمج ..
ميار .. تسلم خويه اهتمامك وسؤالك كافي ع الاقل احسن من اخواني الي عمرهم مگالولي شنو محتاجه
وسام .. ينعصر گلبي من تگول خويه ..
ميار .. اتعمد اگوله خويه حتى يعرف ماعندي مشاعر اتجاهه ..
بقينا شويه نحجي ويسألني عن ماما والبيت ..
والبنات كل ساعه جايه وحده تسلم عليه ..
بحجة السلام وعينهن ع وسام اعرف 😂
بس هو ثگيل ومؤدب ميباوع ..
وسام .. يله اني اترخص وانتي هم لتتأخرين ع محاضراتج صدگ ميمو اذا اجي بين فتره وفتره اسأل عليج متتضايقين او بيها احراج ..
هو يحجي واني صافنه ميمو معقوله اسمر هو نفسه وسام ..
او يمكن وسام هم يدخل ع صفحتي ويراقب ..
وسام .. ميار ميار وين رحتي هههههه
ميار .. ههههه لا هيج . عادي بأي وقت تجي اهلا وسهلا بيك ..
وسام .. تسلمين .. يله اني اترخص .. مع السلامه
ميار .. مع السلامه الله وياك .
بقيت اباوع وراه .. اجت ابتهال من ورايه ..
ها الگلب رف
لا لج شنو رف بس مستغربه منين يعرف دلعي ميمو هاي بس انتي وصديقاتي تدلعني ..#شمس
ابتهال .. هههههه جائز معجب ويبحث بصفحتج مول اسمر
لو هو اسمر
ميار .. هم فكرت هيج بس شلون اعرف ..
خلصت دوام ورجعت متلهفه حتى اراسل اسمر ..
واجرجره بالكلام ..
واعرف اذا هو نفسه وسام او لا ..
لاول مره اني اراسله ..
كتبت ..
هلاو اسمر ..
مارد ..